Neuropaattinen kipu eli hermokipu tai neuralgia on vaikeasti hoidettava kiputyyppi, jolla voi olla suuria elämänlaatua laskevia vaikutuksia. Kehossamme on miljardeja hermosoluja, joten kivun syyn etsiminen vertautuu neulan etsimiseen heinäsuovasta.
Kipu itsessään on varsin yksinkertainen konsepti; jokin aiheuttaa vahinkoa kehollemme ja tuloksena on tuntemamme kipuvaste. Neuropaattinen kipu on kuitenkin toista maata, sillä siinä kutina, turtumus tai tuntohäiriöt johtuvat fyysisten vaurioiden sijaan kipusignaloinnin ja näitä signaaleja välittävien hermosolujen häiriöistä. Tästä syystä neuropaattisen kivun hoito on äärimmäisen haastavaa puuhaa – kipuvasteemme kun on huomattavasti monimutkaisempi toimintoketju, kuin miltä ensivilkaisulla saattaisi vaikuttaa.
Neuropaattisen kivun juurisyy on usein loukkaantuminen, sairaus tai tulehdus. Neuropaattinen kipu ilmestyy vain harvoin sattumanvaraisesti, mutta kun näin tapahtuu, se voidaan luokitella useaan eri kategoriaan. Neuropaattisen kivun kipukokemuksen määrittelyllä voidaan ongelman syy määrittää kipusignaloinnin alle kuuluvaksi. Esimerkiksi paikallinen kipukokemus pään, käden, ylävartalon tai jalan alueella viittaa yleensä yhden hermon vaurioon tietyn hermokeskuksen vaurion sijaan.
Neuropaattinen kipu voi ajoittain tuntua ylitsepääsemättömältä, mutta sen kanssa elämiseen on lukuisia erilaisia tekniikoita ja mahdollisia hoitokeinojakin on monenlaisia. Kipu on hienostunut mekanismi, mutta samaa voi sanoa moderneista hoitokeinoista. On kuitenkin syytä muistaa, että kiputuntemus on aina henkilökohtainen ja uniikki, eli erilaisia hoitomuotoja on hyvä olla laajempi kattaus, jotta niiden joukosta voidaan etsiä sellainen, joka soveltuu parhaiten juuri tietyn potilaan tiettyyn kipukokemukseen. Hermoblokkerit, fysioterapia, ravinnelisät, elämäntapamuutokset ja lääkkeet voivat auttaa parantamaan elämänlaatua.
Jos haluat oppia lisää kipuvasteesta, kehomme tavasta käsitellä kipua ja neuropaattisen kivun kanssa elämisestä, kannattaa seuraavaksi laittaa lukuun lukea syväluotaava aihetta käsittelevä artikkelimme.